

VLADA REPUBLIKE HRVATSKE

Zagreb, 19. lipnja 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo vanjskih i europskih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o osnivanju Međuresorne radne skupine za pripremu, organizaciju i provedbu Dubrovnik Foruma 2019. godine |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

Na temelju članka 24. stavaka 1. i 3. Zakona o Vladi Republike Hrvatske Narodne novine, broj 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_ 2019. godine donijela

O D L U K U

o osnivanju Međuresorne radne skupine za

pripremu, organizaciju i provedbu Dubrovnik Foruma 2019. godine

I.

Osniva se Međuresorna radna skupina za pripremu, organizaciju i provedbu Dubrovnik Foruma 2019. godine (u daljnjem tekstu: Međuresorna radna skupina), koji će se održati 30.-31. kolovoza 2019. godine u Dubrovniku.

II.

Zadaće Međuresorne radne skupine su:

* koordiniranje, sustavno praćenje i analiza učinaka svih aktivnosti na pripremi, organizaciji i provedbi Dubrovnik Foruma 2019. godine,
* u suradnji s tijelima državne uprave i državnim tijelima koordinira sve potrebne radnje oko organizacije Dubrovnik Foruma;
* praćenje rada i provedbe te evaluacija Dubrovnik Foruma.

III.

Članovi Međuresorne radne skupine su:

* g. Mario Horvatić, pomoćnik ministrice vanjskih i europskih poslova, predsjednik Međuresorne radne skupine
* g. Mario Škunca, zamjenik savjetnika predsjednika Vlade Republike Hrvatske, član
* gđa Rina Eterović Goreta, tajnica Kabineta ministrice vanjskih i europskih poslova, članica
* g. Miljenko Radnić, pomoćnik glavnog ravnatelja policije, Ministarstvo unutarnjih poslova, član
* dr. sc. Petar Mihatov, pomoćnik ministra obrane, član
* gđa Ana Mandac, pomoćnica ministra gospodarstva, poduzetništva i obrta, član
* dr. sc. Iva Hraste Sočo, pomoćnica ministrice kulture, članica
* gđa Olivera Šarić, pomoćnica ministra turizma, članica
* g. Mario Madunić, pomoćnik ministra mora, prometa i infrastrukture, član
* g. Igor Kreitmeyer, pomoćnik ministra zaštite okoliša i energetike, član
* gđa Ivana Šunc, pomoćnica predstojnice Ureda Vijeća za nacionalnu sigurnost, članica
* gđa Emilija Vučinić - Margeta, šefica Diplomatskog protokola, Ministarstvo vanjskih i europskih poslova, članica
* gđa Nevenka Cujzek, načelnica Sektora za financijsko-materijalne poslove, Ministarstvo vanjskih i europskih poslova, članica
* gđa Petra Buljan, savjetnica u Kabinetu ministrice vanjskih i europskih poslova, članica

IV.

Sastanke Međuresorne radne skupine saziva i vodi predsjednik. U slučaju spriječenosti predsjednika sastanke Međuresorne radne skupine saziva i vodi član kojega predsjednik ovlasti.

Međuresorna radna skupina zasjeda prema potrebi, a u pravilu jednom tjedno.

Međuresorna radna skupina donosi odluke natpolovičnom većinom prisutnih članova.

V.

Zapisnik sa sastanka radne skupine, čiji je prilog popis prisutnih te zajednička stajališta o pitanjima o kojima se raspravljalo, dostavlja se predsjedniku Međuresorne radne skupine i svim članovima radne skupine.

VI.

Za Međuresornu radnu skupinu organizacijske i administrativno-tehničke poslove obavlja Ministarstvo vanjskih i europskih poslova.

Zadužuje se Ministarstvo vanjskih i europskih poslova da o donošenju ove Odluke izvijesti članove Međuresorne radne skupine iz točke III. ove Odluke.

VII.

Ova Odluka stupa na snagu danom donošenja.

Klasa:

Urbroj:

Zagreb, ---. lipanj 2019.

PREDSJEDNIK

mr. sc. Andrej Plenković, v. r.

OBRAZLOŽENJE

Ministarstvo vanjskih i europskih poslova svake godine priprema, organizira i provodi Dubrovnik Forum, tradicionalnu godišnju vanjskopolitičku konferenciju, a prema odgovarajućoj Odluci Vlade Republike Hrvatske.

Dubrovnik Forum će biti posvećen aktualnim sigurnosnim temama, a istodobno je i prigoda za kvalitetni dijalog i raspravu te odgovore o ključnim vanjskopolitičkim temama, međunarodnim odnosima kao i globalnim pitanjima koji nas okružuju.

Ova konferencija predstavlja etabliranu i prepoznatljivu platformu za raspravu najistaknutijih političkih čelnika iz Europe, SAD-a i šire, o političkim, sigurnosnim i gospodarskim segmentima razvoja jugoistočne Europe, Sredozemlja, te o euroatlantskim integracijama. Forum je i prilika za brojne bilateralne sastanke i medijske istupe.

Zadaće Međuresorne radne skupine su koordiniranje, sustavno praćenje i analiza učinaka svih aktivnosti na pripremi, organizaciji i provedbi Dubrovnik Foruma 2019. godine; u suradnji s tijelima državne uprave i državnim tijelima koordinira sve potrebne radnje oko organizacije Dubrovnik Foruma kao i praćenje rada i provedbe te evaluacije Dubrovnik Foruma.

Članovi Radne skupine su pomoćnici ministara različitih ministarstava te državni službenici tijela državne uprave i državnih tijela.

Za Međuresornu radnu skupinu organizacijske i administrativno-tehničke poslove obavlja Ministarstvo vanjskih i europskih poslova.

Slijedom iznesenog, predlaže se Vladi Republike Hrvatske donošenje Odluke o osnivanju Radne skupine za pripremu, organizaciju i provedbu Dubrovnik Foruma 2019. godine, koji se planira održati u Dubrovniku 30. kolovoza i 31. kolovoza 2019. godine.